CELEX: E2020J0011
Language: lv
Date: 2021-07-15 00:00:00
Title: Tiesas spriedums (2021. gada 15. jūlijs) lietā E-11/20 Eyjólfur Orri Sverrisson pret Islandes valsti (Direktīva 2003/88/EK – Darba ņēmēju drošības un veselības aizsardzība – Darba laiks – Ceļš uz vietu, kas nav darba ņēmēja noteikta vai pastāvīga darbavieta – Starptautisks ceļojums) 2021/C 426/07

21.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 426/10
            
         
      TIESAS SPRIEDUMS
      (2021. gada 15. jūlijs)
      lietā E-11/20
      Eyjólfur Orri Sverrisson pret Islandes valsti
      
         
            (Direktīva 2003/88/EK – Darba ņēmēju drošības un veselības aizsardzība – Darba laiks – Ceļš uz vietu, kas nav darba ņēmēja noteikta vai pastāvīga darbavieta – Starptautisks ceļojums)
         
      
      (2021/C 426/07)
      Lietā E-11/20, Eyjólfur Orri Sverrisson pret Islandes valsti, attiecībā uz Reikjavikas apgabaltiesas (Héraðsdómur Reykjavíkur) LŪGUMU Tiesai saskaņā ar Nolīguma starp EBTA valstīm par Uzraudzības iestādes un Tiesas izveidi 34. pantu sniegt interpretāciju par Eiropas Parlamenta un Padomes 2003. gada 4. novembra Direktīvu 2003/88/EK par konkrētiem darba laika organizēšanas aspektiem un jo īpaši tās 2. panta 1. punktu Tiesa, kuras sastāvā ir priekšsēdētājs Páll Hreinsson, tiesnesis Per Christiansen un tiesnesis-referents Bernd Hammermann, 2021. gada 15. jūlijā pasludināja spriedumu, kura rezolutīvā daļa ir šāda.
      
                  1.
               
               
                  Nepieciešamais laiks ārpus parastā darba laika, ko darba ņēmējs, piemēram, prasītājs pamatlietā, pavada ceļā uz vietu, kas nav viņa noteiktā vai pastāvīgā darbavieta, lai minētajā vietā veiktu savus darba uzdevumus vai pienākumus, kā prasījis viņa darba devējs, ir uzskatāms par “darba laiku” Eiropas Parlamenta un Padomes 2003. gada 4. novembra Direktīvas 2003/88/EK par konkrētiem darba laika organizēšanas aspektiem 2. panta 1. punkta nozīmē. Nav svarīgi, vai šis brauciens tiek veikts tikai EEZ teritorijā vai uz trešām valstīm vai no tām, ja darba līgums ir noslēgts saskaņā ar EEZ valsts tiesību aktiem un to reglamentē EEZ valsts tiesību akti.
               
            
                  2.
               
               
                  Brauciena laikā veiktā darba intensitāte nav jānovērtē.